CELEX: 22000D1221(09)
Language: hr
Date: 1999-09-24 00:00:00
Title: Odluka Zajedničkog odbora EGP-a br. 109/1999 od 24. rujna 1999. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               85
            
         22000D1221(09)
   
               L 325/17
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 109/1999
   od 24. rujna 1999.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom br. 65/1999 Zajedničkog odbora EGP-a od 28. svibnja 1999. (1)
               
            
         
               (2)
            
            
               Odluka Komisije 98/522/EZ od 17. lipnja 1998. o zajedničkom tehničkom propisu o zahtjevima za prijamnike javnoga kopnenog poboljšanog sustava radijskih poruka (ERMES) (drugo izdanje) (2) treba se unijeti u Sporazum.
            
         
               (3)
            
            
               Odlukom 98/522/EZ opoziva se, s učinkom od 24. travnja 1999., Odluka Komisije 95/290/EZ od 17. srpnja 1995. o zajedničkom tehničkom propisu za zahtjeve za prijamnike u javnom kopnenom poboljšanom sustavu radijskih poruka (ERMES), koja je uključena u Sporazum i koja se stoga treba opozvati iz Sporazuma,
            
         ODLUČIO JE:
   Članak 1.
   Iza točke 4.zo (Odluka Komisije 98/521/EZ) u poglavlju XVIII. Priloga II. Sporazumu umeće se sljedeća točka:
   
      „4.zp   398 D 0522: Odluka Komisije 98/522/EZ od 17. lipnja 1998. o zajedničkom tehničkom propisu za zahtjeve za prijamnike u javnom kopnenom poboljšanom sustavu radijskih poruka (ERMES) (drugo izdanje) (SL L 232, 19.8.1998., str. 25.).”
   
   Članak 2.
   Tekst točke 4.j (Odluka Komisije 95/290/EZ) u poglavlju XVIII. Priloga II. Sporazumu briše se s učinkom od 24. travnja 1999.
   Članak 3.
   Tekstovi Odluke 98/522/EZ na islandskom i norveškom jeziku koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 25. rujna 1999., uz uvjet da su Zajedničkom odboru EGP-a prethodno podnesene sve potrebne obavijesti u skladu s člankom 103. stavkom 1. Sporazuma.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 24. rujna 1999.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
      
   
   
      (1)  SL L 284, 9.11.2000., str. 49.
   
      (2)  SL L 232, 19.8.1998., str. 25.